NaiveNeuron/SloPal huggingface dataset:
Laššáková, Jana, podpredsedníčka NR SR (2013-01-29):
Prezentujme sa a hlasujeme. (Hlasovanie.) Prítomných 140 poslancov, za návrh hlasovalo 80, proti 57, zdržali sa 2 poslanci, 1 nehlasoval. Konštatujem, že sme schválili vládny návrh novely zákona č. 39/2009 Z. z. o podpore obnoviteľných zdrojov energie. Teraz nasleduje hlasovanie (Hvizd a piskot v sále.) v prvom čítaní o vládnom návrhu zákona o poskytovaní dotácií v pôsobnosti Ministerstva hospodárstva Slovenskej republiky , ktoré máme ako tlač 329. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Michalovi Bagačkovi, aby hlasovanie uviedol. Nech sa páči, pán spravodajca, máte slovo.
Šeliga, Juraj, podpredseda NR SR (2020-12-17):
Ďakujem pekne, pán poslanec Žiak, o tomto, samozrejme, nedám hlasovať. Pán poslanec Kéry, nech sa páči.
Kamenický, Ladislav, poslanec NR SR (2020-07-24):
Ďakujem pekne. Pán minister, vy ste sa tu vysťažovali, aký veľký investičný dlh je na ministerstve vnútra, tak vy asi viete, že ministerstvo vnútra má jeden z najväčších rozpočtov. A ja poviem jednu vec, vy máte oproti tým ministrom, ktorí boli predtým, ktorým my sme ako ministri financií nejako posúvali tie peniaze, ktoré potrebovali na to fungovanie, tak 
90 % mnohých výdavkov boli obligatórne výdavky vyplývajúce zo zákona, boli to aj rôzne mzdové nároky a podobne. A ten investičný dlh je, áno, ale, viete, vy ste si to vyriešili veľmi jednoducho. Vy ste, minister financií proste príde a zvýši si výdavky štátneho rozpočtu o 50 %, no problem, no problem, 
8 mld. Takže ten vám nadelí, koľko chcete, a ten investičný dlh si môžte dorovnať. A ešte chcem povedať jednu vec. Minister financií hovoril o tom, ako ide zreálňovať ten náš rozpočet, že proste tie výdavky sú vyššie. Tak ja sa pýtam, keď tu tárate o tom, že 30 mld. tu ukradol SMER, tak prečo potom navyšujete ten rozpočet? Však ste ušetrili toľko peňazí, že by ste nič nemuseli navyšovať. To sú proste nezmysly. To je jedna vec. Druhá vec, ak ešte stihnem, prečítam vám jeden status. My sa tu bavíme o diplomovke pána premiéra a je to status vašich voličov: Takže ak tomu správne rozumiem, premiér, pretože nemal čas napísať diplomovku, najprv prepísal rukou na papier dve knihy. Následne ich dal sestre svojho kamaráta prepísať na počítači. V tých knihách vyznačil kamarátke, čo je potrebné odcitovať, tá to odcitovať zabudla. Nikto na obhajobe si to nevšimol. Premiér následne žil 22 rokov s presvedčením, že jeho diplomovka je v poriadku. A za to, že nie je v poriadku, môžu novinári. Prípadne tá záhadná kamarátka. Toto je story vášho premiéra. Klamstvo na klamstvo a ja sa pýtam, všetko, čo tu narozprával v minulosti, bola pravda?
Paška, Pavol, predseda NR SR (2012-10-17):
Hlasujeme. (Hlasovanie.) 142 prítomných, 58 za, 80 proti, 4 sa zdržali. Tento návrh sme neschválili.
A. Belousovová, podpredsedníčka NR SR: (2008-04-09):
A pán poslanec Senko má slovo, nech sa páči.
Dubovcová, Jana, poslankyňa NR SR (2011-07-06):
Budem reagovať iba na tie poznámky, ktoré sa týkali mňa ako sudkyne v politike. Ja tak musím sklamať svojich kolegov z opozície, pretože ja som vstúpila do politiky ako nezávislá poslankyňa, ktorou som doteraz. Som členkou poslaneckého klubu SDKÚ-DS a bolo mi to ponúknuté ako expertke, aby som sa mohla venovať tvorbe zákonov týkajúcich sa justície a právneho štátu, čo som ako expertka prijala. A predtým, kým som vstúpila do politiky a na kandidátku a súhlasila s kandidátkou, som sa vzdala sudcovskej funkcie, čo neurobili adepti vaši, ako napr. pán sudca Harabin, ktorý sa stal ministrom, a tak podobne. Oni nemali tú odvahu vzdať sa vysokej ústavnej funkcie sudcu preto, aby s touto funkciou sudcu neboli v kolízii. Ja som sa vzdala sudcovskej funkcie, až potom som vstúpila ako nezávislá kandidátka na kandidátku politickej strany.
T. Cabaj, podpredseda NR SR: (2009-10-27):
Vyhlasujem 5-minútovú prestávku, nemáme spravodajcu. Spravodajcu určil gestorský výbor, výbor pre sociálne veci a bývanie, poslanca Madeja. Zatiaľ ho nevidím v rokovacej miestnosti. Vyhlasujem prestávku. (Technická prestávka.)
Danko, Andrej, predseda NR SR (2016-06-07):
S faktickou poznámkou pán poslanec Ľuboš Blaha.
Mičovský, Ján, poslanec NR SR (2014-10-17):
Aj bez mikrofónu! A ak ste to zobrali osobne, v poriadku. Ja som len mal taký pocit, že by bolo fair play, keby ste to povedali, pán poslanec Puci, na začiatku, lebo sme sa na tom dohodli, a nenechali nás možno tak trošinka hovoriť, že asi sa ideme dohodnúť.
Grendel, Gábor, podpredseda NR SR (2020-07-15):
Pán poslanec Kočiš.
Figeľ, Ján, podpredseda NR SR (2015-09-25):
Na vystúpenie pani poslankyne Žitňanskej je jedna faktická. Nech sa páči, Boris Susko.
Laššáková, Jana, podpredsedníčka NR SR (2013-05-16):
Na vystúpenie pána poslanca s faktickými poznámkami pani poslankyňa Mezenská, pán poslanec Viskupič. Končím možnosť prihlásiť sa s faktickými poznámkami. Nech sa páči, pani poslankyňa Mezenská.
Kaliňák, Robert, poslanec NR SR (2011-02-11):
Ale ja teraz hovorím presne o tom, pokračujem v tom, čo hovorí pán Paška.
Bugár, Béla, podpredseda NR SR (2011-03-23):
Pán poslanec Dostál, ospravedlňujem sa.
Tomáš, Erik, poslanec NR SR (2022-03-15):
A, Tomáš, ako tie výberové konania vyzerali? Bolo to výberové konanie pod patronátom okresného úradu? Alebo výberové konanie pod patronátom ministerstva vnútra, pod ktoré tie okresné úrady patria? Nie. Tak, prosím ťa, neklam, ty nezavádzaj týchto ľudí. Sú to vaši čisto stranícki nominanti a, bohužiaľ, o kvalite toho vášho výberu veľa napovedá aj súčasná utečenecká kríza. Keby na pleciach okresného úradu, okresných úradov malo ležať, ležať, mala ležať zodpovednosť za riešenie tejto krízy a vidíme, ako ju nezvládajú. Toto sú už priame dôsledky toho, ako ste vy tieto okresné úrady obsadili, a ja si myslím, že je každému príčetnému človeku na Slovensku z toho smutno.
Jarjabek, Dušan, poslanec NR SR (2013-09-17):
Ďakujem za slovo. Rovnako chcem pripomenúť kolegom z výboru, že rokovanie výboru pre kultúru a médiá bude v miestnosti výborovej o 12.00 hodine.
Letanovská, Andrea, poslankyňa NR SR (2020-10-14):
Ďakujem za slovo. Pán predsedajúci, prosím, dajte hlasovať o návrhu zákona ako o celku s prijatými pozmeňujúcimi návrhmi, gestorský výbor odporúča schváliť.
Burian, Jozef, poslanec NR SR (2017-10-19):
Teraz, pán predsedajúci, dajte hlasovať z prvého pozmeňujúceho návrhu pani poslankyne Gaborčákovej o bode 3.
Andreánsky, Ladislav, poslanec NR SR (2012-09-14):
Vážený pán predseda, vážená pani ministerka, vážení kolegovia, vážené kolegyne, dovoľte, aby som vystúpil ako spoločný spravodajca výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 142), vo výboroch Národnej rady Slovenskej republiky. Výbor Národnej rady Slovenskej republiky pre zdravotníctvo ako gestorsky výbor pri rokovaní o vládnom návrhu tohto zákona (tzv. vodného zákona), tlač 142 (ďalej len „gestorsky výbor“), podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona. I. Národná rada Slovenskej republiky uznesením č. 121 z 25. júla 2012 po prerokovaní vládneho návrhu zákona (vodného zákona), tlač 142, v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre zdravotníctvo. Výbory Národnej rady Slovenskej republiky, ktorým bol návrh zákona pridelený, zaujali k nemu následné stanoviská: Ústavnoprávny výbor Národnej rady Slovenskej republiky prerokoval vládny návrh zákona (tzv. vodného zákona), tlač 142, dňa 4. septembra 2012 a odporučil Národnej rade Slovenskej republiky návrh zákona schváliť so zmenami a doplnkami uznesením č. 80 zo 4. septembra 2012. Výbor Národnej rady Slovenskej republiky pre pôdohospodárstvo a životné prostredie prerokoval vládny návrh zákona (tzv. vodný zákon), tlač 142, dňa 4. septembra 2012 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi, uznesenie č. 30 zo 4. septembra 2012. Výbor Národnej rady Slovenskej republiky pre zdravotníctvo prerokoval vládny návrh zákona (tzv. vodný zákon), tlač 142, dňa 11. septembra 2012 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi, uznesenie č. 16 z 11. septembra 2012. Z uznesením výborov uvedených pod bodom III tejto správy vyplýva celkovo 19 pozmeňujúcich a doplňujúcich návrhov. Gestorský výbor na základe stanovísk výborov k vládnemu návrhu zákona odporúča Národnej rade Slovenskej republiky vládny návrh zákona (tzv. vodný zákon), tlač 142, schváliť s odporúčanými pozmeňujúcimi a doplňujúcimi návrhmi. Pán predseda, skončil som, prosím, otvorte rozpravu.
Dostál, Ondrej, poslanec NR SR (2016-04-22):
Pán predseda, trochu ma udivuje to bolestínstvo, ktoré zaznelo nielen vo vašom prejave. Ale zaznieva aj vo vyjadreniach iných predstaviteľov vládnej koalície a dokonca aj ich sympatizantov označovanie kritiky za vykrikovanie a nenávisť. Akoby ste sa čudovali, že opozícia kritizuje vládu a jej program. A chápem, ak si želáte, aby debata v parlamente mala charakter odborného dialógu, ale chcem vás upozorniť, že parlament je politický orgán, ktorý vyjadruje politickú vôľu občanov tejto krajiny, ktorí sa zúčastnili volieb. A my tu neriešime nejaké technické detaily návrhu nejakého špecifického zákona, my tu riešime programové vyhlásenie vlády, ktoré je politickým dokumentom. A je teda logické, že debata o ňom nemôže byť čisto iba na rovine odbornej, ale má aj politický charakter. A ja za seba chápem, že vy ako predstavitelia vládnej koalície obhajujete to, na čom ste sa dohodli, ale rovnako by ste aj vy mohli pochopiť, že my v opozícii nie sme spokojní s vašou dohodou ani s tým, ako vznikla, ani s tým, k čomu ste dospeli, a preto je celkom logické, že my vašu politiku, váš vládny program a vašu vládu kritizujeme a budeme kritizovať. Prestaňte sa už tomu, prosím, čudovať tak, ako sa my nečudujeme tomu, že vy vládu a vládny program obhajujete. A na záver by som sa tiež chcel pridať k tým kolegom, ktorí vám aj pánu premiérovi Ficovi želajú, aby ste čo najskôr prekonali tie zdravotné problémy. A naozaj ani ja a, verím tomu, ani nikto príčetný nemôže nič zlé, čo sa týka zdravia, želať inému človeku bez ohľadu na to, čo si myslí o jeho politických názoroch... (Prerušenie vystúpenia časomerom.)
L. Žitňanská, poslankyňa: (2007-03-22):
Vážená pani predsedajúca, vážený pán minister, nebudem hovoriť dlho, nebudem hovoriť k zákonu o účtovníctve. Budem hovoriť k článku 3, pretože zákonom o účtovníctve v článku 3 novelizujete alebo navrhujete novelizovať aj v jednom bode zákon o konkurze a reštrukturalizácii. Ja som, využijúc alebo pokúsila som sa využiť skutočnosť, že ministerstvo spravodlivosti v rámci pripomienkového konania vám dovolilo takýmto spôsobom vstúpiť do zákona o konkurze a reštrukturalizácii jedným bodom a v bode, ktorý podľa mňa je zanedbateľný, pretože takýchto drobných nedopatrení v zákone o konkurze a reštrukturalizácii je pomerne dosť. Tak som bola prekvapená, že vám to umožnilo ministerstvo spravodlivosti a snažila som sa to využiť a predložila som vo výbore návrh, ktorý podľa mojej mienky chcel riešiť problém, ktorý dnes sa ukazuje v zákone o konkurze a reštrukturalizácii ako najvážnejší, a to je možnosť iniciovať otvorenie konkurzného konania veriteľmi. Dnes je tam príliš veľká bariéra. Po debatách vo výbore aj so štátnym tajomníkom, ktorý bol prítomný, v zásade sme sa podľa mňa vecne zhodli v tom, že, a to chápem, ministerstvo financií chcelo v tejto veci vyjadrenie ministerstva spravodlivosti, pretože išlo by o relatívne závažný zásah do zákona o konkurze a reštrukturalizácii. Ministerstvo spravodlivosti vyjadrilo nesúhlas. Moje informácie sú tiež také, že nie z vecných dôvodov, skôr z toho dôvodu, že samé pracuje na nejakej analýze zákona o konkurze a reštrukturalizácii, i keď v dlhšom horizonte niekde budúceho roku. Môj návrh súvisí s týmto, preto som sa to snažila vysvetliť. Ja v tej súvislosti, keď teda chceme dodržiavať určitú legislatívnu čistotu, si dovolím navrhnúť, aby sme vôbec vypustili novelu zákona o konkurze a reštrukturalizácii, lebo je, úprimne, nič nehovoriaca v tom bode, v ktorom ju navrhujete. To sú také body, ktoré by sa naozaj mali riešiť v tom komplexnejšom návrhu. Nechcem tu teraz v druhom čítaní v pléne predkladať môj zásadnejší návrh, ten predložím ako návrh zákona ako-taký. V tom je podstata môjho návrhu, ktorý predkladám, čiže článok 3 sa vypúšťa. To je môj návrh. Ďakujem pekne.
Danko, Andrej, predseda NR SR (2017-02-01):
Prosím, prezentujme sa a hlasujme. (Hlasovanie.) Prítomných 141 poslancov, za 102, zdržalo sa 39. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
P. Paška, predseda NR SR: (2007-09-20):
Pýtam sa teraz, kto sa chce do rozpravy prihlásiť ústne. Páni poslanci: Frešo, Abrhan, Mikuš, Radičová, Štefanec. Počkáme chvíľočku, dúfajme, že náš systém to zvládne. Takže skúsme, pán poslanec Frešo, Abrhan, Mikuš, Radičová, Štefanec, Tkáčová, Slafkovský, Kahanec, Lipšic, Sabolová. Je to všetko, technici? Lebo nevidím ďalej. Ešte ďalší. Ponúknite mi, prosím vás, ten zoznam, aby som mohol... Páni poslanci, ďalej, skúste mi to tam nechať, páni poslanci Bauer, systém na to nie je pripravený... (Smiech v sále.) ... Kuruc, Brocka, Horváth, Mikloš, Janiš, Žitňanská, Rosová, Galbavý, Laššáková. Ešte tam je niečo? Zdá sa, že Nachtmannová. Ešte niekto, kolegyne, kolegovia? Pán poslanec Halecký, technici, doplňte, pani poslankyňa Vaľová, áno, pán poslanec Kvorka, pán poslanec Senko. Je to všetko? Na nikoho sme nezabudli? Ešte pani poslankyňa Sárközy. Tomáš, aj ty? Ešte pani poslankyňa Košútová. Končím možnosť prihlásiť sa do rozpravy. Som rád, že to systém zvládol. Takže, nech sa páči, ako prvý pán poslanec Frešo, ak si pamätám dobre. Áno, nech sa páči. To je procedurálny návrh? (Hlasy v sále.) Poprosím vás o pokoj, kolegyne, kolegovia. Pán poslanec, máte slovo. Nech sa páči.
Šefčík, Marek, poslanec NR SR (2020-04-22):
Pán Pellegrini, hovorili ste, že vláda by sa mala učiť, ako riadiť štát. Snáď ste nemysleli, že od SMER-u? Pretože vy ste to za tie roky skutočne priviedli k dokonalosti a krajina trpela. Nie, vy ste netrpeli, smeráci, krajina trpela. Naopak, ja vyzývam túto vládu, aby si ani náhodou z vášho príkla... z vášho vládnutia príklad nebrala. Ľudia, ktorí nás podporili, chceli koniec SMER-u a tých bolo omnoho viac. Programové vyhlásenie vlády je aj návrat politiky k ľuďom, pre ľudí a hlavne návrat elementárnej spravodlivosti. Ja verím, že to nasledujúca vláda aj splní. Ďakujem. (Potlesk.)
Verešová, Anna, poslankyňa NR SR (2018-06-19):
Ďakujem za slovo. Chcela by som aj ja požiadať pána ministra, aby tieto návrhy, ktoré vychádzajú z hnutia Obyčajní ľudia a nezávislé osobnosti, aby nad nimi ešte premýšľal, rokoval, pretože takto navrhované zmeny v stavebnom sporení naozaj len prinesú prudký pokles záujmu o tento nástroj. V podstate je to likvidácia fungujúceho produktu na získanie bývania a vláda nedáva žiadne iné, žiadnu inú alternatívu, žiadne iné možnosti, žiaden iný nástroj. Akoby stále zabúdate na rodiny. Ale teším sa teraz, že sme schválili tzv. doložku vplyvov, kedy sa budú musieť naozaj aj vyhodnocovať, aký vplyv má navrhnutý zákon na rodinu a manželstvo, takže myslím si, že takýto návrh s takýmito niektorými opatreniami bude mať naozaj veľmi negatívny vplyv na rodinu. Úplne opačný trend v podpore bývania pozorujem v susedných krajinách, prijímajú viac riešení na podporu bytovej situácie rodín, a preto už len podporujem teda kolegu Hegera, aby ste podporili tieto naše pozmeňujúce návrhy, ktoré budeme teda predkladať v druhom čítaní. Ďakujem pekne.
Jurinová, Erika, podpredsedníčka NR SR (2012-09-18):
Ďakujem, pán overovateľ. Konštatujem že Národná rada zvolila v tajnom hlasovaní za členov Správnej rady Ústavu pamäti národa, tak ako ich uviedol pán poslanec, Karola Janasa a Igora Baku. Ďakujem pekne. Týmto ukončujem dnešné rokovanie 7. schôdze, stretneme sa ráno o 9.00 hodine a začneme rokovaním o zákone pána ministra obrany. (Prerušenie rokovania o 19.09 hodine.)
Laššáková, Jana, podpredsedníčka NR SR (2012-05-09):
Vážené panie poslankyne, páni poslanci, otváram štvrtý rokovací deň 2. schôdze Národnej rady. Na dnešnom rokovacom dni o ospravedlnenie požiadal pán poslanec Peter Osuský a na zahraničnej pracovnej ceste je pán poslanec Igor Hraško. Pokračujeme v prerušenej rozprave o Programovom vyhlásení vlády Slovenskej republiky a žiadosti vlády o vyslovenie dôvery, ktorú máte ako tlač č. 37. Prosím povereného člena vlády, aby zaujal miesto určené pre navrhovateľov, je tu, nech sa dohodnú páni ministri, a predsedu gestorského výboru pre financie a rozpočet, pána poslanca Daniela Duchoňa, aby zaujal miesto určené pre spravodajcov. Takže aj predkladateľ aj spravodajca zaujali svoje miesta. Chcem vás informovať, že v piatok 4. mája neukončil svoje vystúpenie ako písomne prihlásený do rozpravy pán poslanec Richard Vašečka, ktorému odovzdávam slovo. Nech sa páči. Pripraví sa pani poslankyňa Nicholsonová.
Paška, Pavol, predseda NR SR (2012-12-05):
Dobre, čiže hlasujeme o námietke. (Hlasovanie.) 136 prítomných, 52 bolo za, 76 proti, 5 sa zdržalo, 3 nehlasovali. Námietku sme neprijali. Ďalej, pán spravodajca.
Pellegrini, Peter, predseda NR SR (2015-06-25):
Prezentujme sa a hlasujme. (Hlasovanie.) Prítomných 132 poslancov, za hlasovalo 127, zdržalo sa 5. Konštatujem, že Národná rada pridelila návrh tohto zákona výborom, určila gestorský výbor, ako aj lehoty. Pristúpime k hlasovaniu o bode 77 schváleného programu a pani poslankyňa Nicholsonová uvedie vládny návrh zákona o komisárovi pre deti a komisárovi pre osoby so zdravotným postihnutím, tlač 1499. Nech sa páči. (Hlasovanie o vládnom návrhu zákona o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov , tlač 1499.)
Chudík, Peter, poslanec NR SR (2018-05-23):
Vážený pán predseda, v rozprave k tomuto bodu vystúpilo päť poslankýň Národnej rady Slovenskej republiky. Pani poslankyňa Blahová predložila dva procedurálne návrhy. Ten prvý návrh znel, aby Národná rada vrátila správu komisára pre deti na, na dopracovanie. Nech sa páči, dajte hlasovať o tomto návrhu.
Jurinová, Erika, podpredsedníčka NR SR (2012-06-22):
Pán Viskupič.
Tomáš, Erik, poslanec NR SR (2021-06-29):
Ďakujem pekne. Janko, máš pravdu, že gastru treba pomôcť týmto spôsobom. Je to veľmi rýchla, priama, účinná pomoc. Máme podobné príklady aj zo zahraničia, ale mám pocit, že naša vláda ide úplne opačným smerom. Môžem už prejudikovať, že tento zákon, náš zákon, dobrý zákon, mimochodom, za ktorý lobovali aj priamo predstavitelia gastra pred parlamentom a vyzývali na to, nech sa tu nerobí z toho politika, bude opäť zhodený zo stola. A ako som povedal, táto vláda ide opačným smerom, pretože asi si zaznamenal aj ty, že ešte aj tá finančná pomoc, ktorá je tak slabo poskytovaná počas celej pandémie, doteraz len v celkovej výške 2 mld. eur, bude od 1. júla uťatá, pretože sa naviaže na COVID automat, čo je len, samozrejme, taká výhybka k argumentu, aby nemusela táto vláda poskytovať ďalej túto pomoc. Vieme dobre, že naviazanie finančnej pomoci na nejakú epidemickú situáciu je úplná hlúposť. Musí sa sledovať ekonomická kondícia firiem a živnostníkov, ale vláda to robí preto, aby nemusela ďalej pomáhať. A buď od júla, alebo od augusta, alebo môžu tam byť ešte nejaké prechodné obdobia, naozaj napokon tí podnikatelia vrátane gastrosektora, ktorý leží na kolenách, nedostanú od vlády nič.
Ďuriš Nicholsonová, Lucia, podpredsedníčka NR SR (2018-03-23):
Pani poslankyňa Petrík.
Laššáková, Jana, podpredsedníčka NR SR (2015-04-17):
Pani poslankyňa Šípošová, nech sa páči.
Kaník, Ľudovít, poslanec NR SR (2015-05-27):
Ďakujem. Ja by som chcel len požiadať pána premiéra, keď tak predniesol dobre toto úvodné slovo, kde je síce povytŕhal množstvo faktov z kontextu, ale o tom sa budem, budeme rozprávať... (Prerušenie vystúpenia predsedajúcou.)
Blahová, Natália, poslankyňa NR SR (2011-07-11):
Ďakujem pekne, pán predseda. Vážený pán kolega, použili ste termín novodobí otroci. Nikdy by som si nebola pomyslela, že tieto slová začujem práve z vašich úst. Položme si teda opakovane otázku, komu by táto vaša zmena prospela. Vieme od zamestnancov, ktorí si pýtajú tieto zmeny, že so zmenou v zákone by mali problém. Vieme od zamestnávateľov, že vlastníci maloobchodných reťazcov by tak museli prepúšťať a by museli zohľadňovať svoje straty. Komu tým prospejeme, keď 2 400 maloobchodných prevádzok je už teraz zatvorených, a teda i v nedele, i vo sviatky, a vlastne žiadny vplyv na týchto 2 400 maloobchodných prevádzok tým nevyvoláme? Opäť sa zdá, že napriek všetkému povedanému zostáva faktom to, že tento návrh je naozaj viac politikum ako všetko ostatné. Ďakujem pekne.
Žitňanská, Lucia, podpredsedníčka vlády a ministerka spravodlivosti SR (2016-10-20):
Ďakujem veľmi pekne, pán predsedajúci. Vážené dámy, vážení páni, na rokovanie Národnej rady Slovenskej republiky predkladám návrh zákona, ktorým sa mení a dopĺňa zákon č. 757/2004 Z. z. o súdoch. Cieľom tohto návrhu zákona je vytvoriť Kanceláriu Najvyššieho súdu Slovenskej republiky, prostredníctvom ktorej sa má zabezpečiť oddelenia riadenia výkonu súdnictva od správy súdov po organizačnej a personálnej stránke, pričom uvedené je nevyhnutným prostriedkom na zabezpečenie a skvalitnenie vnútorného fungovania Najvyššieho súdu Slovenskej republiky, čo, sme presvedčení, že v konečnom dôsledku prispeje aj k skvalitneniu samotného výkonu súdnictva. Ja myslím, že je to veľmi jednoduchá právna úprava, ktorá na Najvyššom súde vlastne zavedie režim obdobný, ako je dnes na Ústavnom súde Slovenskej republiky. Právna úprava súčasne rieši niektoré praktické otázky súvisiaci, súvisiace s fungovaním informačných systémov v rámci rezortu spravodlivosti. A myslím si, že na úvodné slovo k tomuto návrhu zákona naozaj je to postačujúce. Poprosím o prerokovanie a schválenie tohto návrhu zákona. Ďakujem.
Pellegrini, Peter, predseda NR SR (2015-12-03):
Pán minister, chcete reagovať? (Reakcia ministra: Áno. ) Nech sa páči.
Glváč, Martin, podpredseda NR SR (2018-09-13):
Ďakujem. Prerušujem rokovanie o tomto bode programu a prerušujem schôdzu do 17. hodiny, kedy budeme pokračovať hlasovaním. (Prestávka.) (Po prestávke.)
Suja, Miroslav, poslanec NR SR (2021-03-16):
Ďakujem za slovo. Pani kolegyňa, veľmi pekne ďakujem, že ste predložili tento návrh zákona. Hnutie REPUBLIKA aj poslanci, ktorí sú za hnutie REPUBLIKA v parlamente, tento zákon podporíme. Sme radi, že sa po... (Výkriky z pléna.) Vidíte? Sme radi (zaznievanie gongu), že sa táto nespravodlivosť napraví, lebo si myslím, že to je jedno, v akom povolaní tá žena, chlap alebo na materskú dievča ide, malo by to byť rovnaké a spravodlivé pre všetkých. Preto ešte raz ďakujem a ospravedlňujem sa za Jožka Pročka, za to vystúpenie.
Pčolinský, Peter, podpredseda NR SR (2023-02-09):
Ďakujem. Na vaše vystúpenie dve faktické poznámky, tri. Uzatváram možnosť faktických, s prvou pán poslanec Drdul.
Glváč, Martin, podpredseda NR SR (2018-09-19):
Ďalší v rozprave pán poslanec Pavelka. Nech sa páči.
J. Jasovský, poslanec: (2002-05-14):
J. Migaš, predseda NR SR: Pán poslanec Cuper. J. Cuper, poslanec: Ďakujem, pán predsedajúci. Navrhujem zaradiť do programu bod všeobecná rozprava o stave v slovenských médiách, v ktorom navrhujem, aby pán minister Kňažko predniesol správu o plnení vládneho programu aj prezidentského programu, pardon, informáciu o plnení vládneho a prezidentského programu o tom, ako budú občania Slovenskej republiky dobre informovaní o práci parlamentu, prezidentskej kancelárie a iných ústredných orgánov štátnej moci a štátnej správy, ktorú ste voličom Slovenskej republiky sľubovali po celom Slovensku na predvolebných plagátoch, a teraz sa tak „pekne nerealizuje“. Navrhujem to zaradiť, aby neboli reči o tom, že to nabúrava váš integračný program, navrhujem to zaradiť ako posledný bod programu tejto schôdze. Ďakujem za pozornosť. J. Migaš, predseda NR SR: Pán poslanec Orosz. L. Orosz, poslanec: Ďakujem pekne, pán predseda. Pripájam sa k návrhu, ktorý už predložil pán poslanec Weiss, aby bod 158 – návrh na vydanie ústavného zákona o ochrane verejného záujmu – bol zaradený ako bod 70. Ale zároveň navrhujem, aby hneď za tento bod bol zaradený aj bod 159 a 160. To sú návrhy zákonov, ktoré bezprostredne súvisia s týmto ústavným zákonom. Ďakujem. J. Migaš, predseda NR SR: Pán poslanec Budaj. Nech sa páči.
Hrnčiar, Andrej, podpredseda NR SR (2019-04-04):
Ďakujem. Prerušujem rokovanie o tomto bode programu. Nasledujúcim bodom programu je prvé čítanie o návrhu poslanca Martina Poliačika na vydanie zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov. Návrh zákona má tlač 1316. Návrh na jeho pridelenie na prerokovanie výborom je v rozhodnutí č. 1397. Dávam slovo poslancovi Martinovi Poliačikovi, aby návrh zákona uviedol. (Rokovanie o návrhu poslanca Národnej rady Slovenskej republiky Martina Poliačika na vydanie zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov , tlač 1316.)
R. Kaliňák, poslanec: (2003-04-10):
„Uznesenie Národnej rady Slovenskej republiky k návrhu na vyslanie príslušníka ozbrojených síl Slovenskej republiky do operácie pod vedením Európskej únie v Macedónsku.“ Hlasujeme o tom, že „Národná rada Slovenskej republiky podľa čl. 86 písm. k) Ústavy Slovenskej republiky vyslovuje súhlas s vyslaním a pôsobením príslušníka ozbrojených síl Slovenskej republiky v operácii pod vedením Európskej únie v Macedónsku“. Z. Martináková, podpredsedníčka NR SR: Počuli sme návrh uznesenia, prosím, prezentujme sa a hlasujme. (Hlasovanie.) Prítomných je 91 poslancov, za 88, nehlasovali 3. Konštatujem, že Národná rada súhlasí s návrhom na vyslanie príslušníka ozbrojených síl Slovenskej republiky do operácie pod vedením Európskej únie v Macedónsku. Ďakujem, pán minister, ďakujem, pán poslanec. Panie poslankyne, páni poslanci, budeme pokračovať v rokovaní 10. schôdze neverejnou časťou. Žiadam teda zodpovedných pracovníkov, zamestnancov Kancelárie Národnej rady, aby vykonali potrebné opatrenia na zabezpečenie neverejného rokovania tejto časti schôdze vrátane možnosti úniku informácií z rokovacej sály. Budeme absolvovať krátku prestávku, kým sa tieto opatrenia uskutočnia. Ja len pred tým chcem vyzvať všetkých poslancov, aby svoje interpelácie, ktoré mali pripravené na ministrov a členov vlády v zmysle rokovacieho poriadku, poslali písomne, do 30 dní dostanú odpoveď. Ďakujem pekne. (O 16.43 hodine sa začalo neverejné rokovanie o Programovom pláne rezortu ministerstva obrany na roky 2003 až 2008, tlač 135.) (Po neverejnom rokovaní o 17.10 hodine pokračovalo verejné rokovanie schôdze NR SR.) Z. Martináková, podpredsedníčka NR SR: Vážené panie poslankyne, vážení páni poslanci, keďže sme prerokovali všetky body programu schôdze, končím rokovanie schôdze a vyhlasujem 10. schôdzu Národnej rady Slovenskej republiky za skončenú. Dovidenia. (Rokovanie 10. schôdze NR SR sa skončilo o 17.13 hodine.)
Danko, Andrej, predseda NR SR (2017-05-10):
Prosím, prezentujme sa a hlasujeme. (Hlasovanie.) Prítomných 134 poslancov, za 77, proti 32, zdržalo sa 24, nehlasoval 1. Konštatujem, že sme uvedený návrh schválili.
M. Hort, podpredseda NR SR: (2009-10-22):
Uzatváram možnosť prihlásiť sa s faktickou poznámkou a slovo má pán poslanec Viliam Jasaň.
Grendel, Gábor, podpredseda NR SR (2023-02-02):
S reakciou na faktické poznámky pani poslankyňa Marcinková.
D. Muňko, poslanec: (2006-01-24):
A môžem vymenovať ďalšie veci, ktoré ste sa ako komisia dopustili pri vyhodnocovaní. Čiže ste celý tender zmanipulovali. Keď ste nevedeli ako ďalej, tak ÚV KSČ rozhodlo, tak teraz rozhodla koaličná rada bez toho, že by bola mala právnickú analýzu. Dajte si spraviť k tomuto projektu právnu analýzu. Tá vám jasne povie, aká situácia je. Nakoniec ste rozhodli, že vy ostatné konzorciá vylúčite a poskytnete výhodu konzorciu prvým dvom, aby navýšili cenovú ponuku. Čo sa týka, to je tak, ako bolo predané     vajnorské letisko    za 1 000 korún za štvorcový meter. Keď zoberiete štvorcové metre letiska Bratislava a Košice na Slovensku a zrátate len priemerné ceny, ktoré stanovil magistrát, tak zistíte, aká cena je bratislavského letiska. A ďalšia vec, pán minister, letiská sa nepredávajú. Letiská  spravuje štát, mestá, čiže územné celky.
Janiš, Stanislav, poslanec NR SR (2011-07-07):
Budeme hlasovať o návrhu pána kolegu Jurčíka. Pán Jurčík sťahuje svoj pozmeňujúci návrh, áno? Tak potom pristúpime k hlasovaniu o pozmeňujúcich návrhoch pani kolegyne Rosovej, tak ako navrhla. O bode 1 pozmeňujúceho návrhu hlasovať nemôžeme, lebo sme schválili bod 1 spoločnej správy. O bode 2 a 6, ktoré boli navrhnuté hlasovať spoločne, hlasovať nemôžeme, lebo sme schválili body 6 a 7 spoločnej správy. Pán predseda, dajte hlasovať o bode 7 návrhu pani poslankyne Rosovej.
M. Fronc, poslanec: (2007-11-28):
Druhá poznámka k tomu, čo ste povedali. Ja som hovoril o platoch učiteľov regionálneho školstva. A tam je ten problém. A tretia poznámka, ak dovolíte. Ja som sa vyjadroval celý čas, že hlavnú zodpovednosť nesie vláda. Ministra viním v tom, že málo bojuje, že naozaj je zakríknutý a že to nie je jednoduché. Musí bojovať aj s ostatnými ministrami, aj priamo s premiérom. A v tom mu môžete pomôcť aj vy, pretože pokiaľ avizoval napr. zníženie počtu žiakov v triedach, je to podľa mojich odhadov 1 mld. On o tom vie, ja som mu to hovoril. Jazyková príprava na naštartovanie je ďalšia 1 mld. minimálne, aby to mohol urobiť. A na to prostriedky nemá. Na rozvoj je naozaj v rozpočte navrhnutých 100 mil. navyše. To je úplne trápne. A je to nakoniec aj tá vec, a ja vám to veľmi otvorene poviem, že nakoniec sa to zvezie nielen na ministrovi Mikolajovi, ale aj na celej SNS. Ďakujem.
Muňko, Dušan, poslanec NR SR (2022-04-28):
Je to veľmi zložitá situácia v tejto poslaneckej sieni, pretože obvinenie pána Fica beží, môžu pokračovať vo vyšetrovaní proste, a nie to, čo chcú, dať kolúznu väzbu. Ja asi mám zlú pamäť, keď v tejto snemovni bola prečítaná správa Slovenskej informačnej služby, keď sa tu čítalo pri odvolávaní pána ministra, a do dnešného dňa nebol ani zavolaný na výsluch. Ja neviem, prišli ste ako vláda s vládnym programom, že budete zavádzať novú kultúru v tomto parlamente. Vaša kultúra svedčí o tom, čo ste tu zaviedli. Veď keď sa dneska spýtate v slovenskej právnickej obci k tejto kauze, tak krútia hlavami, nakoniec dekan právnickej fakulty vo svojom, resp. v denníku Pravda vyslovil názor. A vyslovili ho viacerí právnici. To ja nechcem, ja nie som právnik, ja som ekonóm, ale... Pán Baránik, nesmejte sa, veď smejte sa nad svojou hlúposťou! Ten, to, čo ste tu zaviedli, alebo to, čo tu zaviedol aj pán Matovič, pokiaľ sa týka vášho vystupovania, to nikdy nebolo. Dneska každého poslanca, keď sa objaví vonku, ľudia majú naňho názor. Ale názor taký, aký ste vytvorili a vytvárate ďalej. Vy si vôbec neuvedomujete, že vás pozerajú dôchodcovia, ale pozerajú vás aj mladí ľudia. Vážnosť slovenského parlamentu išla na bod mrazu, tak si uvedomte, že čo, o čo sa tu vôbec hrá. A druhá vec, veď nech šetrí, ale zachovajte dôstojnosť, a nie to, čo ste tu robili, alebo nie to, čo, tie nahrávky, ktoré sú. Alebo chcete mi povedať, že to nie je pravda? Že ich nahrával SMER? Veď zamyslite sa vôbec nad tým, kde... (Prerušenie vystúpenia časomerom.)
Jurinová, Erika, podpredsedníčka NR SR (2012-09-20):
Poslanec Bublavý.
Bugár, Béla, podpredseda NR SR (2018-10-24):
Nech sa páči, pán poslanec Simon, môžte reagovať na faktické.
Pčolinský, Peter, podpredseda NR SR (2022-10-21):
Ďakujem pekne. Dávam slovo teraz spravodajcovi, ktorého určil navrhnutý gestorský ústavnoprávny výbor, poslancovi Borisovi Suskovi.
Blanár, Juraj, podpredseda NR SR (2023-02-01):
Pán poslanec Viskupič, môžete reagovať na faktickú.
Kollár, Boris, predseda NR SR (2020-05-14):
Vážené kolegyne, kolegovia, budem vás krátko informovať o výsledku grémia. Na grémiu sme sa dohodli na kalendári riadnych schôdzí parlamentu a prebrali sme všetky, všetkých predsedov skupín priateľstva, o ktorých budeme hlasovať dnes. Pokračujeme, nasledujúcim bodom programu je Správa o činnosti komisárky pre deti za rok 2019 . Správa má tlač 19 a spoločná správa výborov má tlač 19a. Správu uvedie komisárka pre deti Viera Tomanová, ktorú prosím, aby sa ujala slova.
Šimečka, Michal, podpredseda NR SR (2024-06-11):
Ďakujem pekne. Pán poslanec Bartek, nech sa páči.
P. Paška, predseda NR SR: (2007-06-20):
(Hlasovanie.) 141 prítomných, 138 za, 1 sa zdržal, 2 nehlasovali. Konštatujem, že sme postúpili návrh zákona do tretieho čítania. Pristúpime k tretiemu čítaniu . Vyhlasujem rozpravu v rámci tretieho čítania. Pýtam sa, či má niekto záujem prihlásiť sa do rozpravy. Nie je tomu tak. Končím možnosť prihlásiť sa do rozpravy. A zároveň vyhlasujem rozpravu za skončenú. A budeme hlasovať o návrhu zákona ako o celku.
Susko, Boris, poslanec NR SR (2015-09-25):
Ďakujem pekne za slovo, pán predsedajúci. Pán poslanec Hlina, ja to musím uviesť na pravú mieru, lebo z toho vášho vystúpenia aj smerom k verejnosti tu vyplýva, že poslanca nie je možné začať trestne stíhať za spôsobený skutok, ktorý napĺňa znaky trestného činu, bez súhlasu generálneho prokurátora. Ale to je, to je obrovský omyl a to vôbec nie je tak. To ustanovenie v zákone o prokuratúre je aj dnes, to sa nemenilo, a ide o súhlas so vzatím do väzby. Ide o súhlas so vzatím do väzby, nie o to, že či je možné začať trestné stíhanie alebo či je možné poslanca zadržať. A toto ustanovenie súhlas so vzatím do väzby má svoj význam a má svoj význam práve pre opozičných poslancov, keďže nie je imunita ani trestná, ani priestupková, aby nemohol niekto zneužiť vzatie do väzby na to, aby vyradil poslanca z hlasovania v Národnej rade a tým ovplyvnil rozhodovanie Národnej rady. Čiže trošku to treba dať na pravú mieru a skúste nezavádzať úplne, pretože to nie je o začatí trestného stíhania ako takého, ale len o súhlas na vzatie do väzby. Ďakujem pekne.
P. Paška, predseda NR SR: (2008-07-03):
Prerušujem rokovanie. Budeme pokračovať zajtra 9.00 hodine podľa schváleného programu. Ďakujem pekne. Dovidenia. (Prerušenie rokovania o 22.08 hodine.)
Grendel, Gábor, podpredseda NR SR (2021-06-22):
Ďakujem pekne. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nikto. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Takisto nie. Prerušujem rokovanie o tomto bode programu a prerušujem aj rokovanie schôdze Národnej rady. Budeme pokračovať o 14.00 hod. správou mandátového a imunitného výboru. (Prerušenie rokovania o 12.00 hodine.) (Pokračovanie rokovania o 14.00 hodine.)
Přidal, Alojz, poslanec NR SR (2013-02-06):
Pán predseda, prosím, dajte hlasovať o návrhu zákona, teda o zákone ako o celku.
Ľ. Mušková, poslankyňa: (2003-02-06):
Chcem len v mojom krátkom vystúpení pripomenúť, čo sa niektorých z nás po voľbách akoby netýkalo, že my všetci tu prítomní sme tu z vôle občanov. Oni nám dali vo voľbách mandát s dôverou, že ich budeme zastupovať, berúc do úvahy ich názor. Tak ako tu sedíme, zhmotnené svedomie ľudí. Vieme, aký názor majú títo naši voliči? Vieme, aký názor majú naši ľudia? Už to tu bolo povedané. Nesúhlas, ich nesúhlas sa stal už volaním, krikom. Denne sa stretávam s množstvom ľudí a ani jedenkrát som nepočula slovko áno. Páni ministri, pán Šimko a pán Lipšic nás vyzývajú, aby sme sa rozhodli štátnicky, odvolávajúc sa pritom jeden na Vatikán a druhý na svätého Augustína, takticky obíduc prehlásenie Svätého Otca, zástupcu Krista na Zemi. Jeho názor netreba rešpektovať? Netreba rešpektovať stanovisko Otcov biskupov Slovenska? Nedá mi, aby som sa z tohto miesta a teraz nepoďakovala pánu poslancovi Jadušovi, ktorý ako kresťan a sám ako hovorí, luterán, hájil najvyššieho predstaviteľa katolíckej cirkvi, najvyšší morálny imperatív tohto sveta, ktorým ste sa aj vy, vážení kolegovia, pred voľbami oháňali, aby ste sa dostali do parlamentu, a teraz, keď je urážaný, neviete otvoriť ústa na jeho obranu! Je to hanba, čo tu z úst niektorých poslancov odznieva. Myslím si, že ani nevedia, čo činia. Dovoľte mi, aby som sa na záver vyznala, že mám rada Američanov. S vďakou si spomínam na stretnutie, na tamojšie stretnutia s neuveriteľne milými a krásnymi ľuďmi. Mám rada ľudí. Ako každý normálny človek, nenávidím a hnusí sa mi diktatúra a diktátori, vrátane toho irackého. Ale ešte viac sa mi hnusí vojna. A preto, tak ako to povedal Svätý Otec, dovoľte, aby som ho zacitovala, že „...vojna nikdy nie je nevyhnutná, vojna je vždy prehrou ľudstva“, dovolím si oznámiť vám, že budem medzi tými, ktorí nepodporia vyslanie našich vojakov do vojny. (Potlesk.)
Jakab, Július, poslanec NR SR (2024-01-16):
Pán kolega z opozície poslanec Čaučík, všimol som si, že vo svojej rozprave ste sa venovali pomerne veľkému množstvu faktov a porovnaní, aké budú mať dopady prijatie Trestného zákona na realitu aj na súčasné prípady a vychádzali ste z odborných materiálov a názorov, ktoré napríklad niektoré som si aj ja čítal, bývalý, ktoré napísal bývalý štátny tajomník za ministerstvo spravodlivosti alebo ktoré hovorí aj bývalý minister spravodlivosti, alebo ktoré aj tu v pléne hovorí pani bývalá ministerka spravodlivosti. Hovoríme tu o mnohých inštitúciách, ktoré vyvrátili potrebu takejto zmeny, ako predkladá tento zákon, a vyvrátili sme všetky klamstvá, ktoré sa šíria na verejnosti, ktoré šíria vládni poslanci, ministri alebo aj samotný premiér. A dokonca sme počuli za posledné dni aj vyjadrenia Petra Pellegriniho, že budú pripravené pozmeňujúce návrhy. Citujem: „Nijako sa tým nemení politický zámer vládnej koalície prísť so zásadnou zmenou filozofie trestného práva, ktoré sa musí priblížiť vyspelým štátom a klásť dôraz na vyššiu náhradu spôsobenej škody.“ A potom hovorí o nejakej kvalite prijímaných zákonov a že by bolo fajn využiť tento čas, aby mohol byť ešte kvalitnejší a že v aktuálnom znení Trestného zákona je ešte priestor na vylepšenie, čo povedali po stretnutí pána Pellegriniho s pánom ministrom Suskom, generálnym prokurátorom Marošom Žilinkom. Tak keď sa nijako nechystáte zmeniť politický zámer vládnej koalície, takže zámer chrániť svojich ľudí zostáva, tak sa trochu bojím tých vylepšení, ktoré avizujete. Ale keďže je tu pán minister spravodlivosti, tak možno by som chcel aj tak poprosiť, vyzvať, pozvať, aby nám niečo o tých vylepšeniach povedal, aby povedal, že čo konkrétne idú zmeniť, aby možno aj odpovedal na otázky ostatných poslancov, kolegov.
K. Sárközy, poslankyňa: (2003-12-05):
Z. Martináková, podpredsedníčka NR SR: ... o druhom pozmeňujúcom návrhu pani poslankyne Černej. (Hlasovanie.) Prítomných je 110 poslancov, za 105, zdržali sa 4, nehlasoval 1. Schválili sme tento pozmeňujúci návrh.
Laššáková, Jana, podpredsedníčka NR SR (2012-12-13):
Pán poslanec Podmanický, nech sa páči.
Pročko, Jozef, poslanec NR SR (2022-05-25):
Ďakujem veľmi pekne. Nebudem, aby som nezdržiaval. Mám tu pripravený aj ja jeden pozmeňovák. Takže pozmeňujúci návrh poslancov Národnej rady Slovenskej republiky Jozefa Pročka, Milana Vetráka, Moniky Kozelovej, Anny Andrejuvovej, Petra Dobeša, Dominika Drdula, Martina Fecka, Györgya Gyimesiho, Evy Horváthovej, Jána Kerekrétiho, Mareka Krajčího, Petra Kremského, Karola Kučeru, Lukáša Kyselicu, Petra Libu, Jany Majorovej Garstkovej, Radovana Marcinčina, Anny Miernej, Marcela Mihalika, Richarda Nemca, Zity Pleštinskej, Anny Remiášovej, Jána Szőllősa, Mareka Šefčíka, Jaromíra Šíbla, Márie Šofranko a Tomáša Šudíka, Vojtecha Tótha, Richarda Vašečku a Petra Vonsa k vládnemu návrhu zákona o vydavateľoch publikácií a o registri v oblasti médií, audiovízie a o zmene a doplnení niektorých zákonov, zákon o publikáciách, tlač 898. Vládny návrh zákona o vydavateľoch publikácií a o registri v oblasti médií a audiovízie a o zmene a doplnení niektorých zákonov, zákon o publikáciách, sa mení takto. V čl. I v § 8 ods. 7 sa vypúšťa písm. b). Doterajšie písmená c) až f) sa primerane preznačia. Odôvodnenie: Právo na vyjadrenie sa priznáva aj verejným funkcionárom aj s prihliadnutím na to, že jeho obsah je oproti minulosti obmedzený v zmysle § 8 ods. 1 a 4 návrhu zákona. Ďakujem veľmi pekne.
Grendel, Gábor, podpredseda NR SR (2023-06-13):
Na vystúpenie pána ministra financií desať faktických poznámok. Končím možnosť prihlásiť sa s ďalšími. Ako prvý pán poslanec Miroslav Suja.
Grendel, Gábor, podpredseda NR SR (2021-06-24):
Prezentujme sa a hlasujme. (Hlasovanie.) Prítomných 133 poslancov, za 72, proti 16, zdržalo sa 42, nehlasovali 3. Konštatujem, že sa Národná rada uzniesla, že tento návrh zákona prerokuje v druhom čítaní, preto budeme hlasovať o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pani poslankyňa.
Gy. Juhász, poslanec: (2008-05-14):
Ale chcel by som sa ešte tiež opýtať k tomu prvému bodu, kde sa hovorí, že krajský stavebný úrad posudzuje a overuje údaje v žiadosti, by som sa chcel v nadväznosti na to, čo povedal pán poslanec Kahanec, opýtať, či doterajší systém hodnotenia tých žiadostí zostáva alebo či ministerstvo plánuje nejaké zmeny v tomto. Ďakujem.
E. Kolesár, poslanec: (2002-12-09):
Na voľbu členov Rady pre vysielanie a retransmisiu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rady pre vysielanie a retransmisiu zvolení Peter Škultéty, ktorého navrhovala Nadácia Média, a Jozef Brázdil. Ďakujem, pán predseda.
Štefanec, Ivan, poslanec NR SR (2012-08-08):
Ďakujem, pani podpredsedníčka Pán poslanec Frešo veľmi jasne dokumentoval, prečo je najlepšie tento návrh zobrať späť. Osobitne dôležitá bola časť o živnostníkoch, ktorí si zaslúžia podporu a o ktorých budeme hovoriť aj v ďalších návrhoch zákonov. Tie ďalšie dva sú zavedenie živnostenskej licencie a zvyšovanie daňových preddavkov, zvyšovanie limitov na daňové preddavky, ktoré navrhujeme zvýšiť o 50 percent. Práve toto sú návrhy, ktoré môžu pomôcť živnostenskému stavu, ale, bohužiaľ, zákon o sociálnom poistení im neúmerne zvyšuje práve odvody, a preto je škodlivý. Myslím si, že toto je síce sekundárny faktor tohto zákona, ktorý sa primárne týka dôchodkového poistenia, ale je dobré vždy pripomínať, že tento zákon sa dotýka aj podnikateľského prostredia a živnostníkov. Aj z tohto dôvodu je škodlivý, aj z tohto dôvodu by samozrejme bolo lepšie, keby ho vláda zobrala späť. Ďakujem.
Bugár, Béla, podpredseda NR SR (2010-09-08):
Ďakujem. Na vystúpenie pána poslanca ako jediný pán poslanec Gál. Nech sa páči.
P. Hrušovský, predseda NR SR: (2005-12-14):
(Hlasovanie.) 136 prítomných, 46 za, 35 proti, 54 sa zdržalo 1 nehlasoval. Neschválili sme návrh.
Kuffa, Štefan, poslanec NR SR (2021-05-27):
Ďakujem za slovo. Ja k tomu úvodu sa tak vrátim. Žiaľ, musím povedať, že poľnohospodári stále ešte dnes aktuálne sú kdesi úplne na chvoste. Je mi to ľúto, že tak závažný rezort, ako je ministerstvo pôdohospodárstva a rozvoja vidieka, tak zaostáva. Nie náhodou má v tom názve ešte „a rozvoja vidieka“. Slovensko je agrárnou krajinou a na perifériách miest v podstate tí ľudia, to sú jedinečné pracovné príležitosti pre mnohé rodiny. Skúste sa, vážení kolegovia, zamyslieť nad tým a máme tu aj pána premiéra v súčasnosti v pozícii ministra financií, Igor, zamysli sa nad tým! Vytvárajte rodinné farmy! Rodinné farmy, to sú tak jedinečné príležitosti. Keď rodina vytvorí, ja neviem, poviem, tri alebo päť pracovných miest, koľko je to pracovných miest na Slovensku? Veď naši ľudia chodia robiť sluhov a slúžky a poskokov do zahraničia stále, do západnej Európy. Veď konečne to zastavme! Mám málo času a chcem sa ešte dostať ako k tým chráneným územiam a národným parkom. Teraz budete možno pohoršení, čo vám poviem. Naša slovenská krajina je tak malá, že pre celé územie Slovenskej republiky jeden jediný národný park stačí. Jeden jediný. A viete ktorý? Neni to vôbec TANAP ani PIENAP, ani Nízke Tatry, ale aby to bola Veľká Fatra. A nech hospodária tí ľudia. Ja si pamätám starých rodičov, hospodárili v lese. Ja toho roku nemal som veľa času, stále sme mali zasadnutie, vysadil som toho roku iba 450 stromčekov. Sadil som to pre koho? Pre budúcu generáciu, lebo tie stromčeky mali 40 cm a niektoré mali menej, 30 cm. A vlastníci sú tí, ktorí najlepšie sa postarajú o to životné prostredie.
Laššáková, Jana, podpredsedníčka NR SR (2015-09-18):
S reakciou, pán poslanec Mihál, nech sa páči.
Kuffa, Filip, poslanec NR SR (2022-09-30):
Chcem apelovať ešte na poslancov z OĽANA, lebo oni tam majú v podstate k tomu také pripomienky, a tak sa mi zdá, ako keby to nechceli teda posunúť do druhého čítania. Máte čas na rozmýšľanie do najbližšieho hlasovania, ktoré bude v utorok, máte dovtedy čas si to premyslieť, máte čas diskutovať s ochranármi, s ktorými... v rámci klubu máte. Boli tu spomenuté nejaké alternatívne výnimky, že ich chceme vylúčiť, ale predsa naša formulácia zákona nevylučuje to, že ministerstvo môže určiť alternatívne výnimky. Proste to len vypadne, to ako podmienka, aby to nebolo proste neustále podmienené, lebo tu zostaneme zacyklení v tom, že vždy to môžem riešiť proste všelijako možne, len nie tak, jak treba. Úloha pre ministerstvo, nech príde s vlastným návrhom zákona. Ja si myslím, že v pléne sa nikto nenájde, kto by chcel bojovať proti ľuďom žijúcim na vidieku, ktorý chcel bojovať za to, aby sa tu chránil život a zdravie. Ja si to osobne neviem predstaviť, že by to niekto nepodporil. Lenže ministerstvo za dva a pol roka proste so žiadnym takýmto návrhom neprišlo. Keď ste hovorili ešte tých vlkov v Holandsku, ste to tak spomínali. Viete, ja som tu len formuloval to porovnanie chovateľov, ktorí sa pozerajú na to, že ako to funguje v tých iných európskych krajinách a ako to funguje u nás. Áno, my vieme spolu žiť aj s vlkom, aj s medveďom, ale nie, keď nám prerastie cez hlavu. A toto sa dneska už, bohužiaľ, stalo. Zásahový tím má paušálnu výnimku. Síce paušálnu výnimku má, ale, bohužiaľ, sú neschopní, neschopní sú predchádzať škodám. Neschopní sú predchádzať ublíženiu na zdraví. Neschopní sú predchádzať to, aby došlo k usmrteniu človeka. A keď sa tu bavíme o tom počte a minister Budaj to povedal, že treba vysiah... výrazne zasiahnuť do populácie, že treba zmenu § 40, tak ešte raz opakujem, máte čas. Odkomunikujte si to aj s ministrom, že ako to potom myslel na tej schôdzi, keď to tu tak prezentoval. Ďakujem, pán predsedajúci, skončil som.
Adamčík, Eduard, poslanec NR SR (2016-10-19):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru, výboru pre hospodárske záležitosti a výboru pre zdravotníctvo. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím... (Prerušenie vystúpenia predsedajúcim.)
Stavrovská, Zuzana, komisárka pre osoby so zdravotným postihnutím (2019-05-21):
Vážené pani poslankyne, vážení páni poslanci, ďakujem vám veľmi pekne za spoluprácu. Ďakujem vám za veľké množstvo nápadov, inšpirácií do ďalšej práce a dovoľte, aby som vám z tohto miesta odovzdala srdečné pozdravy od môjho tímu a poželala vám, nech sa vám darí a prijímajte dobré zákony. Ďakujem veľmi pekne v mene ľudí so zdravotným postihnutím. Ďakujem. (Potlesk.)